รัฐบาลไทย-ข่าวทำเนียบรัฐบาล-รายงานความคืบหน้าการแก้ไขปัญหาหนี้นอกระบบประจำเดือนธันวาคม 2562
วันพฤหัสบดีที่ 30 มกราคม 2563
รายงานความคืบหน้าการแก้ไขปัญหาหนี้นอกระบบประจําเดือนธันวาคม 2562
สินเชื่อพิโกไฟแนนซ์ นับตั้งแต่เดือนธันวาคม 2559 จนถึง ณ สิ้นเดือนธันวาคม 2562 มีนิติบุคคลยื่นคําขออนุญาตประกอบธุรกิจสินเชื่อพิโกไฟแนนซ์ทั้งประเภทพิโกไฟแนนซ์และประเภทพิโกพลัสรวมจํานวนทั้งสิ้น 1,279 ราย ใน 76 จังหวัด
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยว่า ตั้งแต่เดือนตุลาคม 2562 ที่สํานักงานเศรษฐกิจการคลังได้มีการออกประกาศสํานักงานเศรษฐกิจการคลัง เรื่อง การกําหนดหลักเกณฑ์ วิธีการ และเงื่อนไขในการประกอบธุรกิจสินเชื่อรายย่อยระดับจังหวัดภายใต้การกํากับ (ฉบับที่ 2) ลงวันที่ 1 ตุลาคม พ.ศ. 2562 เพื่อปรับปรุงรูปแบบการจัดทําเอกสารแผนการดําเนินธุรกิจการให้สินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) ประกอบการยื่นคําขออนุญาตประกอบธุรกิจสินเชื่อพิโกไฟแนนซ์ เพื่ออํานวยความสะดวกให้กับผู้ประกอบการในการจัดทําแผนการดําเนินธุรกิจผ่านระบบออนไลน์ ทําให้การจัดทําเอกสารแผนการดําเนินธุรกิจของผู้ประกอบการมีประสิทธิภาพและรวดเร็วมากขึ้น ส่งผลให้การพิจารณาใบอนุญาตได้รวดเร็วขึ้น โดย ณ สิ้นเดือนธันวาคม 2562 มีจํานวนผู้ได้รับใบอนุญาตประเภทพิโกไฟแนนซ์ (มีทุนจดทะเบียนชําระแล้วไม่ต่ํากว่า 5 ล้านบาท ให้สินเชื่อแก่ประชาชนได้ไม่เกิน 50,000 บาทต่อราย และเรียกเก็บดอกเบี้ย กําไรจากการให้สินเชื่อ ค่าปรับ ค่าบริการ และค่าธรรมเนียมอื่นใด รวมกันได้ไม่เกินร้อยละ 36 ต่อปี (Effective Rate)) สะสมทั้งสิ้น 782 ราย เพิ่มขึ้นจากเดือนพฤศจิกายน 2562 จํานวน 52 ราย และประเภทพิโกพลัส (ทุนจดทะเบียนชําระแล้วไม่ต่ํากว่า 10 ล้านบาท ให้สินเชื่อแก่ประชาชนได้ไม่เกิน 100,000 บาทต่อราย และเรียกเก็บดอกเบี้ย กําไรจากการให้สินเชื่อ ค่าปรับ ค่าบริการ และค่าธรรมเนียมอื่นใด รวมกันได้ไม่เกินร้อยละ 36 ต่อปี (Effective Rate) สําหรับวงเงินสินเชื่อไม่เกิน 50,000 บาทแรก และสําหรับวงเงินสินเชื่อที่เกินกว่า 50,000 บาทเป็นต้นไป ให้เรียกเก็บได้ไม่เกินร้อยละ 28 ต่อปี (Effective Rate)) สะสมทั้งสิ้น 22 ราย เพิ่มขึ้นจากเดือนพฤศจิกายน 2562 จํานวน 7 ราย ทั้งนี้ ในเดือนธันวาคม 2562 ยังคงมีจํานวนผู้สนใจยื่นคําขออนุญาตประกอบธุรกิจสินเชื่อพิโกไฟแนนซ์ ซึ่งส่วนใหญ่ยังคงเป็นการยื่นคําขออนุญาตประกอบธุรกิจสินเชื่อพิโกไฟแนนซ์ ประเภทพิโกพลัส เนื่องจากผู้ประกอบธุรกิจสินเชื่อพิโกไฟแนนซ์ ประเภทพิโกพลัส สามารถให้บริการสินเชื่อแก่ประชาชนในวงเงินที่สูงสุดไม่เกิน 100,000 บาทต่อราย อย่างไรก็ดี ผู้ประกอบธุรกิจสินเชื่อพิโกไฟแนนซ์ทั้ง 2 ประเภท สามารถให้บริการสินเชื่อโดยรับสมุดคู่มือจดทะเบียนรถยนต์ รถจักรยานยนต์ หรือรถเพื่อการเกษตรเป็นประกัน หรือที่เรียกกันโดยทั่วไปว่า “สินเชื่อที่มีทะเบียนรถเป็นประกัน” หรือ “สินเชื่อจํานําทะเบียนรถ” ได้ด้วย สําหรับความคืบหน้าการแก้ไขปัญหาหนี้นอกระบบประจําเดือนธันวาคม 2562 มีรายละเอียดสรุปได้ ดังนี้
สินเชื่อพิโกไฟแนนซ์ นับตั้งแต่เดือนธันวาคม 2559 จนถึง ณ สิ้นเดือนธันวาคม 2562 มีนิติบุคคลยื่นคําขออนุญาตประกอบธุรกิจสินเชื่อพิโกไฟแนนซ์ทั้งประเภทพิโกไฟแนนซ์และประเภทพิโกพลัสรวมจํานวนทั้งสิ้น 1,279 ราย ใน 76 จังหวัด โดยจังหวัดที่มีผู้ยื่นคําขออนุญาตมากที่สุด 3 ลําดับแรก ได้แก่ นครราชสีมา (110 ราย) กรุงเทพมหานคร (98 ราย) และขอนแก่น (66 ราย) ตามลําดับ อย่างไรก็ดี ในช่วงระยะเวลาดังกล่าว มีนิติบุคคลที่แจ้งคืนคําขออนุญาตประกอบธุรกิจสินเชื่อประเภทพิโกไฟแนนซ์รวมจํานวนทั้งสิ้น 127 ราย ใน 51 จังหวัด จึงคงเหลือนิติบุคคลที่ยื่นคําขออนุญาตประกอบธุรกิจสินเชื่อพิโกไฟแนนซ์ทั้ง 2 ประเภทสุทธิ เป็นจํานวน 1,152 ราย ใน 75 จังหวัด และมีผู้ที่ได้รับใบอนุญาตประกอบธุรกิจสินเชื่อพิโกไฟแนนซ์ทั้ง 2 ประเภทสุทธิเป็นจํานวน 773 ราย (ขอคืนใบอนุญาตประกอบธุรกิจประเภทพิโกไฟแนนซ์จํานวน 19 ราย และขอเปลี่ยนใบอนุญาตประกอบธุรกิจเป็นประเภทพิโกพลัส จํานวน 12 ราย) ใน 72 จังหวัด ทั้งนี้ มีผู้ประกอบธุรกิจสินเชื่อพิโกไฟแนนซ์ทั้ง 2 ประเภท ได้แจ้งเปิดดําเนินการแล้วจํานวน 636 ราย ใน 68 จังหวัด โดยแบ่งออกเป็น
(1) สินเชื่อประเภทพิโกไฟแนนซ์ มีจํานวนผู้ยื่นคําขออนุญาตสุทธิทั้งสิ้น 1,011 ราย ใน 75 จังหวัด โดยมีผู้ได้รับใบอนุญาตประกอบธุรกิจสินเชื่อประเภทพิโกไฟแนนซ์สุทธิแล้วจํานวน 751 ราย ใน 72 จังหวัด และมีผู้เปิดดําเนินการแล้วจํานวน 622 รายใน 68 จังหวัด
(2) สินเชื่อประเภทพิโกพลัส มีจํานวนผู้ยื่นคําขออนุญาตสุทธิทั้งสิ้น 141 ราย ใน 53 จังหวัด ประกอบด้วยนิติบุคคลที่เป็นผู้ประกอบธุรกิจสินเชื่อประเภทพิโกไฟแนนซ์เดิมซึ่งได้รับใบอนุญาตและเปิดดําเนินการแล้วมายื่นขอเปลี่ยนใบอนุญาตเป็นสินเชื่อประเภทพิโกพลัสจํานวน 79 ราย ใน 38 จังหวัด และเป็นนิติบุคคลที่ยื่นคําขอใหม่จํานวน 62 ราย ใน 28 จังหวัด โดยมีผู้ได้รับใบอนุญาตประกอบธุรกิจสินเชื่อประเภทพิโกพลัสแล้วจํานวน 22 ราย ใน 14 จังหวัด และมีผู้เปิดดําเนินการแล้วจํานวน 14 ราย ใน 8 จังหวัด
(3) ยอดสินเชื่ออนุมัติสะสมและยอดสินเชื่อคงค้างสะสม
(3.1) ณ สิ้นเดือนพฤศจิกายน 2562 มียอดสินเชื่ออนุมัติสะสมจํานวน 176,249 บัญชี รวมเป็นจํานวนเงิน 4,717 ล้านบาท หรือคิดเป็นวงเงินสินเชื่ออนุมัติเฉลี่ยจํานวน 26,763.20 บาทต่อบัญชี ประกอบด้วย สินเชื่อแบบมีหลักประกันจํานวน 88,703 บัญชี เป็นจํานวนเงิน 2,588.62 ล้านบาท หรือคิดเป็นร้อยละ 54.88ของจํานวนยอดสินเชื่ออนุมัติสะสม และสินเชื่อแบบไม่มีหลักประกันจํานวน 87,546 บัญชี เป็นจํานวนเงิน 2,128.38 ล้านบาท หรือคิดเป็นร้อยละ 45.12 ของจํานวนยอดสินเชื่ออนุมัติสะสม
(3.2) ณ สิ้นเดือนพฤศจิกายน 2562 มียอดสินเชื่อคงค้างสะสมรวมเป็นจํานวนทั้งสิ้น 92,785 บัญชี คิดเป็นจํานวนเงิน 2,476.75 ล้านบาท โดยมีสินเชื่อค้างชําระ 1 - 3 เดือน สะสมรวมจํานวน 11,014 บัญชี หรือคิดเป็นจํานวนเงิน 308.93 ล้านบาท หรือคิดเป็นร้อยละ 12.47 ของยอดสินเชื่อคงค้างสะสม และมีสินเชื่อค้างชําระที่เกินกว่า 3 เดือน (NPL) สะสมรวมจํานวน 9,900 บัญชี หรือคิดเป็นจํานวนเงิน 271.48 ล้านบาท หรือคิดเป็นร้อยละ 10.96 ของยอดสินเชื่อคงค้างสะสม
สินเชื่อรายย่อยเพื่อใช้จ่ายฉุกเฉิน นับตั้งแต่เดือนมีนาคม 2560 ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ได้อนุมัติสินเชื่อรายย่อยเพื่อใช้จ่ายฉุกเฉินสําหรับเป็นทางเลือกให้กับประชาชนในการเข้าถึงแหล่งเงินทุนในระบบทดแทนหนี้นอกระบบรายละไม่เกิน 50,000 บาท คิดอัตราดอกเบี้ยร้อยละ 0.85 ต่อเดือน โดยได้เร่งกระจายความช่วยเหลือด้านสินเชื่อดังกล่าวแก่ประชาชนในทุกพื้นที่ทั่วประเทศ ทั้งนี้ ณ สิ้นเดือนธันวาคม 2562 มีการอนุมัติสินเชื่อสะสมรวม 623,667 ราย เป็นจํานวนเงิน 27,364.02 ล้านบาท จําแนกเป็นสินเชื่อที่อนุมัติแก่ประชาชนทั่วไปจํานวน 577,918 ราย เป็นจํานวนเงิน 25,390.62 ล้านบาท และสินเชื่อที่อนุมัติให้กับผู้มีรายได้น้อยในโครงการลงทะเบียนเพื่อสวัสดิการแห่งรัฐปี 2560 ที่มีหนี้นอกระบบจํานวน 45,749 ราย เป็นจํานวนเงิน 1,973.40 ล้านบาท
การดําเนินการอย่างจริงจังกับเจ้าหนี้นอกระบบที่กระทําผิดกฎหมาย สํานักงานตํารวจแห่งชาติยังคงกวดขันจับกุมผู้ปล่อยเงินกู้นอกระบบและผู้ติดตามทวงถามหนี้โดยวิธีการผิดกฎหมายอย่างต่อเนื่อง โดยผลการดําเนินการจับกุมผู้กระทําความผิดสะสมนับตั้งแต่เดือนตุลาคม 2559 เป็นต้นมา จนถึงสิ้นเดือนธันวาคม 2562 มีจํานวนรวมทั้งสิ้น 5,347 คน
นอกจากนี้ กระทรวงการคลังยังคงดําเนินการร่วมกับหน่วยงานภาคีแก้ไขปัญหาหนี้นอกระบบให้กับประชาชนอย่างต่อเนื่องใน 5 มิติ ได้แก่ (1) ดําเนินการจริงจังกับเจ้าหนี้นอกระบบที่ผิดกฎหมาย (2) เพิ่มช่องทางการเข้าถึงสินเชื่อในระบบ (3) ลดภาระหนี้นอกระบบโดยการไกล่เกลี่ย (4) เพิ่มศักยภาพลูกหนี้นอกระบบ
และ (5) สนับสนุนการแก้ไขปัญหาหนี้นอกระบบโดยองค์กรการเงินชุมชน ซึ่งประชาชนสามารถติดตามข้อมูลข่าวสารและรายชื่อผู้ประกอบธุรกิจสินเชื่อพิโกไฟแนนซ์ที่เปิดดําเนินการได้ทางเว็บไซต์ www.1359.go.th และสามารถร้องเรียนหรือแจ้งเบาะแสเกี่ยวกับเงินกู้นอกระบบที่ผิดกฎหมายได้โดยตรงที่
• สํานักงานตํารวจแห่งชาติ สายด่วน 1599
• ศูนย์รับเรื่องราวร้องทุกข์การกู้ยืมเงินโดยสัญญาที่ไม่เป็นธรรมของสํานักงานตํารวจแห่งชาติ สายด่วน 1155
• ศูนย์ดํารงธรรม สายด่วน 1567
• ศูนย์รับแจ้งการเงินนอกระบบ สํานักงานเศรษฐกิจการคลัง สายด่วน 1359
• ศูนย์ช่วยเหลือลูกหนี้และประชาชนที่ไม่ได้รับความเป็นธรรม กระทรวงยุติธรรม (ศนธ.ยธ.) โทร 0 2575 3344
สํานักนโยบายพัฒนาระบบการเงินภาคประชาชน
โทร. สายด่วน 1359